b'\n_START_ARTICLE_\nDeutsche Grammophon\n_START_PARAGRAPH_\nDeutsche Grammophon je nem\xc5\xa1ka zalo\xc5\xbeni\xc5\xa1ka hi\xc5\xa1a in proizvajalka glasbenih zgo\xc5\xa1\xc4\x8denk in LP plo\xc5\xa1\xc4\x8d. Znana je po visokih avdiofilskih standardih in najbolj\xc5\xa1ih svetovnih glasbenih umetnikih, ki snemajo zanjo. Predvsem so merodajni posnetki klasi\xc4\x8dne glasbe._NEWLINE_Dru\xc5\xbebo Deutsche Grammophon Gesellschaft je leta 1890 ustanovil v Nem\xc4\x8diji rojeni ameri\xc5\xa1ki dr\xc5\xbeavljan Emile Berliner s sede\xc5\xbeem v Hannovru._NEWLINE_Leta 1941 je dru\xc5\xbebo Deutsche Grammophon prevzela dru\xc5\xbeba Siemens & Halske._NEWLINE_Leta 1962 je Siemens formiral skupni prodajni trg z nizozemskim Philipsom in ustanovil dru\xc5\xbebo DGG/PPI, ki nosi ime PolyGram._NEWLINE_Dru\xc5\xbeba Deutsche Grammophon je bila lastnica prve plo\xc5\xa1\xc4\x8de Beatlov (Polydor Records). Bila je tudi pionir na podro\xc4\x8dju izdelovanja zgo\xc5\xa1\xc4\x8denk za \xc5\xa1iroko potro\xc5\xa1njo in debitirala s posnetkom Straussove Alpske simfonije, v izvedbi Herberta von Karajana in Berlinskih filharmonikov._NEWLINE_Leta 1987 je Siemens odprodal svoj dele\xc5\xbe Deutsche Grammophonu, Philips pa je ostal ve\xc4\x8dinski delni\xc4\x8dar. Leta 1998 je kanadski Seagram Company Ltd. kupil Deutsche Grammophon in PolyGram. Od tega leta dalje je Deutsche Grammophon zdru\xc5\xbeen v skupini produkcijskih hi\xc5\xa1 Universal Music Group, ki je del giganta Vivendi Universal.'